ky ky ky el cs ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky uk ky ky ky ky ky ru ky ru ru ru uk ky ky ru ky uk ru ky mhr ky ru tt ky ky kk ky ru ky mhr ky tt ky ky kk ky ru ky mhr ky ky ky ky kk ky ru ky ky ky ru ky ru ky ru ky ky ky ru ru eu en
"Жаўы кылым", 26.06.08 - 9-бет: Билим берџџ...•
Мектепке барчу жол ОГПИден башталат
ОГПИ - мугалимдерди даярдоонун алтын бешиги
Кыргызстандын орто мектептерине педагог адистерди даярдоонун түптүү устаканасы, куттуу билим уясы болгон Ош гуманитардык - педагогикалык институтунун тарыхы 1925-жылы Түштүктө биринчи болуп ачылган Ош педагогикалык окуу жайынан башталат.
1994-жылы Билим берүү министрлигинин коллегиясынын чечими менен Ош педагогикалык окуу жайы - Ош педагогикалык колледжи болуп түзүлүп, бир топ педагогикалык жаңы адистиктер ачылган.
1996-жылы Кыргыз Өкмөтүнүн 470-токтомунун негизинде Ош педагогикалык колледжи - Ош Жогорку колледжи болуп түзүлгөн.
2002-жылы Кыргыз Өкмөтүнүн 316-токтому менен Ош Жогорку колледжине - Ош гуманитардык - педагогикалык институту деген статус берилген.
Түзүлгөндөн бери окуу жай өсүп-өнүгүп отуруп, Кыргызстандын орто мектептери үчүн 25 миңге жакын мугалимдерди даярдап, туурунан учурду. Бүгүнкү күнү Мекенибиздин бардык мектептеринде өзгөчө Ош, Жалал-Абад, Баткен областтарынын мектептеринде кесиптик жактан мыкты даярдыктан өткөн биздин бүтүрүүчүлөрүбүз ийгиликтүү эмгектенип жатышат. Анткени алар окуу жайда педагогикалык чеберчиликтин, окутуучулук жөндөмдүүлүктүн мыкты мектебинен таалим алышкан.
Окуу жай кандай адистерди даярдайт?
Учурда окуу жайыбыз бюджеттик жана контрактык негизде башталгыч класстын мугалими, мектепке чейинки билим берүү, дене тарбия, музыка, кыргыз тили, орус тили кытай тили, англис тили, биология, химия, математика, информатика, география, тарых, социалдык иш, билим берүүнүн менеджменти, экология, маркетинг, социалдык маданий тейлөө жана туризм боюнча адистерди максаттуу багытта даярдайт.
ОГПИнин курамында азыркы кезде 5 факультет (Музыкалык-педагогикалык, Табият таануу жана математика, Гуманитардык, Кыргыз-Россия, Менеджмент), 1 бөлүм (Дене тарбия) , 1 колледж жемиштүү ишмердүүлүгүн жүргүзүүдө.
Студенттерге кимдер билим беришет?
ОГПИде студенттерге сапаттуу билим берүү боюнча6 илимдин доктору, профессорлор, 30 илимдин кандидаты, доценттер, 65 Кыргыз Республикасынын билим берүүсүнүн мыктылары, 5 Кыргыз Республикасынын маданиятынын мыктылары, 3 спорттун чебери, 55 улук окутуучу, 115 окутуучулар жана белгилүү усулчу педагогдор татыктуу билим беришүүдө.
ОГПИнин коом алдындагы негизги миссиясы - Кыргызстандын орто мектептери үчүн сапаттуу педагог адистерди даярдоо болуп саналат. Өзгөчө элет жергесиндеги, алыскы жана тоолуу аймактардагы орто мектептерди жаш мугалимдер менен камсыз кылуу биздин эл алдындагы башкы милдетибиз. Ошондой эле орто мектептердин проблемасын изилдөө жана мектептерге окуу усулдук жактан, окутуунун жаңы технологиялары боюнча көмөк көрсөтүү негизги вазийпабыз.
Окуу үчүн кандай шарттар түзүлгөн?
Учурда ОГПИде заманбап талапка жооп берген 4 окуу корпусу, 650 орундуу студенттик жатакана, 40 орундуу электрондук китепкана, 4 спорттук аянт, 2 спорттук, гимнастикалык, күрөш залы, 150 орундуу 150 миңден ашуун окуу китеби бар, 3 окуу залы, 2 китепкана, интернетке байланышкан 7 компьютердик зал, студенттик ашкана үзүрлүү иштеп жатат. Мындан тышкары Тарыхый-этнографиялык борбор, Улуттук рух борбору, Мамлекеттик тил борбору, Маданий-эстетикалык борбор, Ыйман жана адеп борбору, укукту интерактивдүү усулдар менен окутуу борбору, Айтматовтаануу борбору, Экологиялык борбор, Инновациялык технологиялар борбору, Лидерликке үйрөтүү борбору, Жандуу жаратылыш борбору жана ондогон студенттик дебат, дискуссиялык, чыгармачыл, илимий клубдар иш жүргүзөт.
Көркөм өнөргө шыктуулар үчүн
Студенттердин эркин ой жүгүртүү, сөз эркиндигин колдоо багытында"Ак сөз" газетасы, "Түз багыт" студенттик телестудиясы, "Мырзалар" вокалдык эстрадалык тобу, "Кырк кыз" кыздар үйлөмө аспаптар оркестри, "Өмүр жазы" вокалдык тобу, "Ак бийке" бийчилер тобу , улуттук маданиятыбызды өркүндөтүү багытында иштеп жатат. Спорттун 12 түрү боюнча секциялар ырааттуу түрдө иштеп келе жатат. Волейбол боюнча кыздар командасы областтын чемпиону болуп саналат. ОГПИде студенттердин чыгармачылыгын, өнөрүн, талантын колдоого толук шарттар түзүлгөн.
Эл аралык байланыштар - дүйнөгө чыгуунун жолу
ОГПИ бир топ эл аралык уюмдар, фонддор менен өз ара кызматташууда. ("Сорос-Кыргызстан" фонду, "Евразия" фонду, ДААД, Юнеско, Юсаид ж.б.) Ошондой эле Россиянын, Египеттин, Кытайдын, Ирандын Кыргызстандагы элчиликтери менен карым катнашта. ОГПИнин студенттери Германиянын, Англиянын, Россиянын, Египеттин университеттеринен билимин улантышууда.
ОГПИ дүйнөлүк стандарттарга умтулууда
Ош гуманитардык - педагогикалык институнунун түзүлгөнүнө быйылкы жылы 83 жыл болду. 83 жыл аралыгында окуу жайда катары өтө масштабдуу, бай тажрыйба топтолду, педагог адистерди даярдоо ишине бараандуу салым кошту, билим берүү мейкиндиги кеңейди. Билим берүү салттары калыптанып, өркүндөдү. ОГПИ традициялуу, классикалык билим берүү менен кошо жаңы инновациялык технологияларды айкалыштырып, билим берүүнүн эл аралык стандарттарына умтулууда.
ОГПИ - стратегиялык жагынан Мекенибиздин келечеги болгон жаш муундарга педагогикалык адистик берүүчү, жан дүйнөсүнө адамгерчилик сапаттарды калыптандыруучу абройлуу окуу жай.
(окуу мөөнөтү - 5 жыл)
КЫРГЫЗ - РОССИЯ ФАКУЛЬТЕТИ
Кыргыз тили жана адабияты1
Орус тили жана адабияты1
Мектепке чейинки билим берүү
Социалдык маданий тейлөө жана туризм1
Китепкана таануу жана библиография
Атайын орто кесиптик билим үчүн
(окуу мөөнөтү бардык адистиктер үчүн
1 жыл 10 ай)
Көркөм сүрөт өнөрү жана черчения
(окуу мөөнөтү бардык адистиктер үчүн
2 жыл 10 ай)
Көркөм сүрөт өнөрү жана черчения
1 белгиси менен берилген адистиктер боюнча сырттан окуу бөлүмү бар.
2. аттестат (диплом же дипломдун көчүрмөсү)
3. №086-у медициналык справка
4. 3 х 4 өлчөмүндөгү 6 даана сүрөт.
Документтер 7-июлдан 1-августка чейин (бюджеттик негизде окугандар үчүн) 7-июлдан 7-августка чейин (келишимдик негизде окугандар үчүн) 1-июлдан 15-августка чейин (сырттан окуу бөлүмүнө) кабыл алынат.
Документтерди тапшырууда абитуриенттер паспортун, аскерге милдеттүүлөр аскер билетин, же катталуу күбөлүгүн өздөрү менен көрсөтүшөт.
714 000 Ош шаары, Н.Исанов көчөсү 73,
Курманжан Датка кичи району (Юго-Восток)
Телефон: 5-27-16, 5-20-47, 5-49-54
Чыныгы педагогдорду даярдоочу сыймыктуу окуу жайга кош келиңиздер!
Жан дүйнөсү таза, келечекке ишенимдүү караган жаштар менен жолубуз бирге!